Universitet xiyoboni

Universitet hiyoboni (oldingi nomlari - Abramovskiy hiyoboni, Gorkiy hiyoboni) —   Samarqand shahrining markaziy koʻchalaridan biri va hiyoboni.

Joylashuvi 
Universitet hiyoboni Samarqandning markaziy qismida joylashgan. Universitet hiyoboni deb nomlanuvchi ko'chaning oʻrtasida baland daraxtlardan iborat hiyoboni bor. Shu hiyobon tufayli koʻcha ikki qismga boʻlingan. Universitet hiyoboni Hiyobon, Bo'stonsaroy, Shohrux Mirzo, Mustaqillik, Baxtiyor Hamidov, Abdurahmon Jomiy, Orzu Mahmudov, Nurobod va Usmon Yusupov koʻchalari bilan kesishadi.

Tarixi 
Universitet hiyoboni hududi va hiyobonning o'zi XIX asr oxirida tashkil etilgan. Turkiston general-gubernatori Konstantin Petrovich Kaufman 1870-yilda yangi  Samarqandning tuzilish rejasini tasdiqladi. 1871-yilda Samarqand gubernatori Aleksandr Konstantinovich Abramov boshchiligida eski va yangi shaharni ajratib turuvchi ko'plab daraxtlar bilan qoplangan "Abramovskiy hiyoboni"ni qurdi.

Asosiy markaziy hiyobonning kengligi 128 metr, uzunligi 1044 metr boʻlib, chinor, terak, qayragʻoch, akatsiya va ayantus bilan qoplangan 3 ta xiyobonga ega boʻlib, ikkita avtomobil yoʻli bilan o'rab olingan.

Universitet hiyoboni dastlab fuqarolarning dam olishi uchun markaziy joy sifatida yaratilgan.

Abramovskiy hiyobonni obodonlashtirish va qurishni harbiy muhandis, topograf va irrigator Aleksandr Nikolaevich Chernevskiyga topshirdi. Uning buyrug'i bilan daraxt va butalarning ko'chatlari biolog, harbiy gubernator Mixail Ivanovich Nevesskiyning uyida o'stirildi. Uning uyi Universitet hiyobonining g'arbiy qismida joylashgan.

Hiyobon qurilgach, Samarqandda ilk Yevropa tipidagi binolar paydo boʻldi. Hiyobon tashkil etilganidan keyin shahar ravnaq topdi va hiyobonning gʻarbiy tomonida yangi Samarqand paydo boʻldi. Yevropa va gotika uslubidagi tarixiy binolar tufayli hiyobon shaharning yevropalashgan qismiga aylandi. Ko'cha Rossiya imperiyasi va Sovet davridagi tarixiy esdaliklarga boy. Oʻzbekiston mustaqillikka erishgunga qadar hiyobon “Abramovskaya” deb atalgan.

Binolar va inshootlar

Tarixiy binolar va yodgorliklar 

 Samarqand hokimining qarorgohi va uyi — 1888- yil
 Rossiya-Xitoy banki binosi - 1896-yil
 Ayollar gimnaziyasi - 1904-yil

Zamonaviy binolar va inshootlar 

 Amir Temur haykali
 Samarqand shahar hokimligi
 "Samarqand" mehmonxonasi
 Prezident mehmonxonasi
 "City Hotel" mehmonxonasi
 Alisher Navoiy nomidagi markaziy istirohat bogʻi
 Samarqand davlat chet tillar instituti
 Samarqand davlat universitetining koʻplab binolari va fakultetlari:
 SamDU bosh korpusining sobiq binosi
 SamDU bosh binosi
 SamDU ma'muriyati
 SamDU Iqtisodiyot fakulteti binosi
 SamDU Biologiya fakulteti binosi
 SamDU Fizika-kimyo fakulteti binosi
 SamDU qoshidagi akademik litsey
 8-sonli umumta’lim maktabi
 Al-Beruniy nomidagi Samarqand shahar davlat kutubxonasi
 “Ipak yoʻli” xalqaro turizm universiteti ma’muriyati
 Samarqand tajriba zavodi
 "Shaboda" kafesi
 "Manon" klubi
 do'konlar, kafelar
 turar-joy binolari

Transport 
Yer usti jamoat transporti hiyobon bo'ylab harakatlanadi. Unda taksilar, avtobuslar va maxsus taksilar qatnaydi. 1995-yillarning boshlarigacha trolleybuslar hiyobon boʻylab harakatlangan.

Havolalar 

  "Yangi" Samarqandning birinchi ko'chasi, VESTI. UZ, 2011-yil 14 oktabr
 Rossiya hukmronligi paytidagi Samarqand

Manbalar 

Hiyobonlar
Mirzo Ulugʻbek sharafiga nomlangan joylar
Samarqand davlat universiteti